कोविड-19: उत्तर प्रदेश के सहारनपुर में अब तीन दिन रहेगा lockdown
सहारनपुर के जिलाधिकारी अखिलेश सिंह ने बताया कि जिले में मास्क नहीं लगाने वालों के खिलाफ अभियान चलाकर जुर्माना वसूला जायेगा और नियम का पालन नहीं करने वाले दुकानदारों के खिलाफ कार्रवाई की जाएगी।
सहारनपुर. उत्तर प्रदेश के सहारनपुर जिले में कोरोना वायरस सक्रमण के बढ़ते मामलों को नियंत्रित करने के लिये अब तीन दिन शनिवार, रविवार और सोमवार को पूर्ण लॉकडाउन रहेगा। सप्ताह के बाकी दिनों में शहर में बाजार सुबह नौ बजे से शाम छह बजे तक खुलेंगे, जबकि ग्रामीण क्षेत्रों में बाजार सुबह आठ बजे से शाम पांच बजे तक खुलेंगे।सहारनपुर के जिलाधिकारी अखिलेश सिंह ने बताया कि जिले में मास्क नहीं लगाने वालों के खिलाफ अभियान चलाकर जुर्माना वसूला जायेगा और नियम का पालन नहीं करने वाले दुकानदारों के खिलाफ कार्रवाई की जाएगी।जिलाधिकारी अखिलेश सिंह ने कहा कि जांच के दौरान यदि कोई व्यक्ति बिना मास्क के पाया जायेगा तो उससे 500 रूपये का जुर्माना वसूला जायेगा। जिलाधिकारी ने जिले के अधिकारियो को निर्देश दिये हैं कि लॉकडाउन के नियमों का सख्ती से पालन कराये।